b'\n_START_ARTICLE_\nGema\n_START_PARAGRAPH_\nGema je droben predmet umetni\xc5\xa1ko izdelan iz dragega ali poldragega kamna, vanj je z graviranim v reliefu upodobljen lik, zapis, inicialka, podoba \xc5\xbeivali, rastline in podobno. Geme se delijo glede na na\xc4\x8din upodobitve na kameje, upodobljene v pozitivu, in intalje, upodobljene v negativu. Geme so lahko dovr\xc5\xa1en estetski okras ali nakit, prakti\xc4\x8dno pa so se \xc5\xbee v antiki uporabljale kot sredstvo za pe\xc4\x8datenje. Ve\xc4\x8dinoma so geme vgrajene v prstane izdelovali iz dragih kamnov. \xc5\xbde v antiki je bilo izdelovanje gem zelo cenjeno rokodelstvo, saj o njem poro\xc4\x8data Teofrast v delu O kamnih (De lapidibus) s konca 4. stoletja pr. n. \xc5\xa1t. in Plinij starej\xc5\xa1i v 37. knjigi enciklopedije naravoslovja (Naturalis Historia). Plinij navaja kar 300 imen kamnov, katere so uporabljali takratni mojstri za izdelavo gem.\n_START_SECTION_\nIzdelovanje gem\n_START_PARAGRAPH_\nKos kamna katerega so dobili v bli\xc5\xbenji okolici ali je pripotoval iz daljne de\xc5\xbeele, velikokrat iz male Azije, Indije, Cejlona, so najprej grobo oblikovali z bru\xc5\xa1enjem na kolesu iz pe\xc5\xa1\xc4\x8denjaka, nato pa polirali s hematitom v prahu, kar je kamnu dajalo zelo sijo\xc4\x8d lesk. Sledilo je vbru\xc5\xa1enje motiva s posebnimi svedri s konicami iz bakrovih zlitin ali iz \xc5\xbeeleza, namo\xc4\x8denih v me\xc5\xa1anico olja in abrazivnih sredstev - prah zelo trdih kamenin. Konice svedrov so imele obliko drobnega diska ali pa kroglice. Svedre so name\xc5\xa1\xc4\x8dali na vretena, katera so obi\xc4\x8dajno poganjali z nogo ali roko.'